
„Definiţii şi .... altceva“ 


Sub titlul acesta, di. Paul I Papadopol începe o serie 
de articole, din care au apărut până acum două, în „Viaţa 
literară“, nr. 85 şi 86, dela 19 şi 26 Mai a. c. — articole în 
care răspunde la răspunsul meu /ncă odată: Definiția nuvelei, 
publicat în „Junimea literară“, „Făt-frumos“, „Floarea Soarelui“ 
şi „Glasul Bucovinei“. Fiindcă aveam motive de a-i bănui buna- 
credința şi obiectivitatea, D-Sa începe cu o declaraţie de sim- 
patie pentru Bucovina Hurmuzăcheştilor, a lui lraclie Porumbescu, 
Aron Pumnul, Eminescu, Ciprian Porumbescu, lon Grăma- 
dă, Dim. Petrino, Dim. Dan, Il. G. Sbierea, I. Nistor. Evoacă me- 
moria „bătrânului preot apostol“ Constantin Morariu, căreia i 
s'a închinat și D-Sa în numărul comemorativ al revistei „Floarea 
Soarelui“ şi conchi:ie că, prin urmare, şi pentru descendentul lui, îna- 
inte de a-l ceti, nu avea decât simpatie, motivată și cu bucuria de a 
vedea pe „cineva din celălalt capăt al ţării“, dându-i „o mână 
de ajutor“ la revizuirea definiţiilor din manuale Până aici, dl. 
Papadopol e foarte bine, e insinuant. Dar iată că acea „simpatie“ 
anticipată își dă în petec când D-Sa regretă ironic că îi „lipsia, 
amănuntul preţios al existenţei unei „personalități culturale cu 
numele de Victor Morariu“ nume pe care nu l-ar fi găsit înre- 
gistrat nicăieri, nici măcar la dl. Const. Loghin, în care... totuşi 
bănuește un amic, poate chiar o rudă a acestui inexistent. Bănu- 
iala aceasta e o imprudenţă din partea d-lui Papadopol, căci ea 
tradează adevărul: că d-sa l-a găsit totuşi pe acest V. M. înre- 
gistrat la di. Loghin, ș: anume odată în /sforia literaturii române, 
ed. Il-a (1926), pag. i70, unde e vorba de colaboratorii „Junimei 
literare“ începând cu anul înființării ei (1904), şi de 6 ori în 
Istoria literaturii române din Bucovina (pag. 114, 119, 125, 194, 
226, 242). 

Cum stăm atunci cu „simpatia“ şi îndeosebi cu bunăcredinţa ? 
Dar dl. Papadopol va fi foarte frapat când va afla că acest V. M. 
e citat şi în Antologia poeților de azi a d-lor |. Pillat şi Perpe- 
ssicius, la scrierile „de consultat“ peniru Oct. Goga (vol. |, pag. 
236), ba chiar şi'n Istoria literaturii române moderne a d-lui 
E. Lovinescu, vol. III, pentru acelaşi studiu asupra lui Goga, 
publicat la 1905, 

Nu e plăcut a fi silit să vorbeşti în publicitate de tine însuţi 
având azrul de a-ţi face reclamă. In cazui de față, meritul îi re- 
vine d-lui Papadopol, care a socotit că are nevoie şi de argu- 
mentul ..... „ivexistenţei“ literare a subsemnatului.... 

Dar dl. Papadopol mă mai ia la vale pentru publicitatea 
atât de întinsă pe care am dat-o răspunsului meu. L-am publicat 
în cele trei reviste „cu caracter bucovinean“ şin cotidianul Bu- 
covinei, pentru a compensa, ca chestie de tiraj, lipsa de loa- 
ialitate a „Universului literar“, care mi-a refuzat publicarea 
răspunsului ! 

În articolul al doilea, di. Papadopol ajunge, în sfărșit, la 
„miezul răpsunsului, presupunând că-l are“ — ironie ieftină şi 
aceasta, ca şi multe altele, asupra cărora prefer să nu ipsistes£. . 
Nu insist, fiindcă, de aci încolo, dl. P. încearcă să discute serios. 
D Sa îmi obiectează deci: „Din capul locului d V.M. îşi reneagă 
definiţia: nu e a mea, dar a unui Ludvig Tieck şi Paul Fleyse, 
doi mari nuvelişti germani“ şi „d. V. M. încearcă să se spele pe 
mâni, aruncând moartea (7?) în cei doi germani din a căror în- 
terdicțiune nu îndrăznește să iasă.“ Aş vrea să văd acum pe 
cetitorul care să îi înţeles din expunerea aceasta atitudinea mea; 
mă lepăd de definiţia autorilor germani sau o menţin ? Noroc că 
mai încolo, dl. P. se dumereşte şi-l lămureşte şi pe cetitor, con- 
statând: „o aperi până'n pânzele albe“! Dar, dacă o apăr, evident 
că nu o reneg; constat numai că, nefiind a mea originală, nu 
am pretenţia de a reforma eu teoriile literare, ci doar dea stărui 
pentru punerea în circulaţie a unei definiţii, admisă aiurea, fie 
chiar în literatura germană — fiindcă sunt „orbit de Nemţi“ (1!). 

Dar d. Papadopol are şi un argument serios — singurul, 
când, invocând autoritatea lui Titu Moiorescu, îmi pune în ve- 
dere că „de regulă, poeţii înşişi sânt cei mai răi critici, în genere 
artiştii, cei mai contestabili apreciatori ai artei“ (citat din studiul 
lui Maiorescu Poefi și critici), de unde rezultă „posibilitatea ine- 
xistenţei definiţiei lui Tieck şi Heyse, tocmai pentrucă au fost, 

cel dintâi însuși întemeietorul nuvelei germane, al doilea un 
mare maestru al genului.“ Aici d. P. e destul de prudent 
în concluzie, întrucât spune că rezultă posibi/ifatea inexistenţei 
acelei definiţii, nu chiar inexistența! S'ar putea deci, chiar după 
d. P, ca definiţia celor doi nuveliști germani să rămână în pi- 
cioare, Și se puate îndeosebi deaceea, fiindcă în această urgisită 
literatură germană, evident puţin agreată de d.P,, se găseşte nu 
odată cazul unde un mare creator a fost și mare teoretician. Astfel 
Goethe şi Schiller, în corespondenţa lor, formulează teoretic deo- 
sebirile dintre genul epic și cel dramatic, iar Lessing scrie drame 
iabule, epigrame, fixând în acealaşi timp şi teoria genurilor ace- 
stora. Gustav Freytag, romancier şi dramaturg scrie, Die Technik 
des Dramas, carte foarte apreciată, iar dramaturgii Friedrich Hebbel 
și Otto Ludwig se ilustrează și ei ca teoreticieni 1). 

Rămâne deci ca definiţia „mea“ să fie desfiinţată cu alte 
argumente, pe cari le aştept în articolele viitoare ale d-lui Paul 
I. Papadopol! 

D-Sa îl mai povățuește pe „colegul Morariu“ „să conceapă 
definițiile astfel, încât să derive unele din altele și să fie concise— 
numai aşa vom împăca logica, dar şi pedagogia“. De acord, cu o 
condițiune însă: conciziunea să nu fie inexactitate! Căci, 
oricât de conciză, nu va produce decât desorientare o definiţie ca 
aceasta (a d-lui Paul I. Papadopol): „Nuvela este o poezie epică 
(în proză) cu acţiune puţin complicată, la care iau parte câteva 
persoanet ?). 

Nu, d-le Paul I. Papadopol, cu așa definiţii n'aş îndrăzni 
să... „experimentezi în şcoală! 

Victor Morariu 

Epilog. 

Este un moment semnificativ în povestea polemicei acesteia : 
articolul meu apăruse la 1 lanuarie 1927 în „Floarea Soarelui“ ; 
dl. Papadopol, în cursul anului acestuia, colaborează la aceeași 
revistă și, abia după un an și mai bine, îmi aplică „lovitura“ în 

5) În studiul meu Inceputurile nuvelei germane, Cernăuţi 1928 arăt şi 


începuturile teoriei nuvelei, pe care o formulează fraţii Schlegel, apoi Goethe, 
Wieland şi Tieck. 


2) Tot atât de.... „concise“... şi de inexacte sânt definițiile date acum 
de d! Paul |. Papadopol în „Viaţa literară“ 1928, Nr. 86, definiţii ca acestea 
deci: fabula — „poezie satirică narativă alegorică“; (satirică ? nu cumva 


dudacticăi 2) ! Etc. etc, (Nota Redacţiei). 

„Universul literar“ (1928, nr. 5). Evident, se întâmplase ceva, 
căci nu i-o fi trebuit d-lui P. atâta timp ca să se dumerească; 
intervenise acel diferend personal, pe care D-Sa acum îl reneagă, 
cu dl. 1. E. Torouţiu, „tipograi-patron, profesor-suplinitor, director 
de revistă literară bucovineană şi critic (fără apel!“ — cum 
îl „ironizează“ di. P. Aşa se explică deochiata „simpatie“ pentru 
subsemnata „rubedenie“ a d-lui Torouţiu! 

Acestea, „pentru caracterizarea unui profesor-scriitor“ (cum 
îmi zice d lui mie) care are norocul dea se fi format în „Centrul 
Culturii româneşti“ (cum se... recomandă d-sa pe sine)!... 


V.M. 
= 
Amurg 
Fin fumegă 'nserarea vagă. Merg svonurile să se culce. 
Domol se roagă clopotele. Zetiri şi-opresc răsufletele. 
— Ca 'n vis îţi prind eu mâna Tac clipele... — E ora dulce 
(dragă. Când stau de vorbă sufletele... 


Ne mor pe buze şopotele. 


=> 


Visul Blagocistivului*) 
Și să n'ai stare 
Nici alinare, 
Precum n'o are 
Apa pe mate. 

Peste cupolele aurite ale superbei Reședinţi se aşează lin şi 
trist al nopţii negru văl. Masivele porlale scârţâie în ruginitele 
lor ţâţâni, iar figurile trudite ale alumnilor seminariali dispar prin 
cele chilii spre a se odihni după a zilei ostenitoare muncă. Som- 
nul, amic al muncii, se așează pe truditele pleoape şi o linişte 
de raiu se coboară asupra tuturora. 


George Voevidca 


*) Pagini inedite de M. Teliman, puse la dispoziţia noastră de d. prof. 
C. Loghin. 


—————— 

E miezul nopţii. Nici o lumină nu se mai zărește prin cele 
odăi, numai prin coridoare ard posomorite lămpișoare, galbene 
ca bătrâneţele, ce se coboară în sicriu, 

Colo în tractul răsăritean se odihnește pe pat de voluptoase 
mătăsuri Blagocistivul,!) hârb caduc și supt de ale vremii valuri. 
Faţa lui brăzdată de lacomile patimi ale îngustului său suflet e 
galbănă ca făclia de ceară, iar părul său e alb ca zăpada secula- 
ră de pe ale munţilor înălțimi. Of, multe le-a mai suferit acest 
hârb, din care azi, mâne nici atome nu vor mai rămânea. 

Câte nopţi nedormite sânt inscrise în carnetul vieţii sale, 
câte bacanale istovitoare de măduvă, câte munci sufleteşti, câte 
peripeții degradatoare de mândrie bărbătească, câte pocloane 
bizantine făcute celor puternici, câte antişambrări devote prin co- 
ridoare de birouri cerşitoare de înaintări şi de ridicare la mărire. 

Of, foarte e greu imbecilităţii a se urca pe tron şi singura 
scară, care îi duce de altiei pe oameni la măriri, e abandonarea 
neamului, e tradarea intereselor obştimii pentru un blid de linte. 

Doarme Blagocistivul, însă înzădar caută odihna; ea fuge 
de dânsul, precum a fugit el de neamul, din al cărui sânge se 
trage şi din a cărui vlagă hrăneşte poftele sale bolnăvicioase. Nu-i 
somnul liniştii ce-l doarme, ci este somnul mustrător de cuget, este 
judecata nocturnă a sărmanei naţiuni române, ce se amestecă 
grozav în visurile sale. 

La capul patului său veghează linguşitorii ochi ai unei prie- 
tene ?) din trecut, de care îl leagă atâtea amintiri gingașe. Ea ve- 
ghează mereu, căci aşa o prescriu legile evangheliei. Privirea ei 
€ blândă şi seducătoare, iar ochii lui stânşi, şi azi râd încă galeşi 
din afundele orbite, când pe ai ei îi întâmpină. On revient.... 

Ea priveşte lung la naltul dormitor. Are somn neliniștit 
astăzi Blagocistivul. Muşchii adormiţi ai feţei sale se mişcă para- 
litici, obrazul asudă, mânile văduvite de carne bat în toate păr- 
ţile. Trebue să fie grozav visul ce-l visează Preacucernicul.,., 


) Cu acest „blagocistiv“ e vizat mitropolitul de tristă memorie Arcadie 
Ciupercovici, despre care d-l |. 1. Nistor în Istoria bisericii din Bucovina 
spune : „Românii considerară numirea ca o catastrofă elementară, împotriva căre- 
ia nu găsești uşor mijloace de apărare. In schimb domnia mare bucurie în 
tabăra Rutenilor cari primiră în sfârșit în capul bisericii un om după placul 
lor ... Păstorirea lui Arcadie a fost, afară de cea a lui Eugenie Hacman, cea 
mai dăunăcioasă pentru Români din toate câte se perindaseră în Bucovina până 
atunci, El n'a fost decât o unealtă oarbă în mânile guvernatorului Bourgignon“. 

2) Nistor op. cit. spune că pe timpul lui Arcadie arhiedieceza era condu- 
să de Bourgignon și de un consorțiu de femei, rude de aproape ale arhipăstorului, 

Deodată se trezeşte. Ochii i se fac mari ca spaima, faţa lui 
era mai înfricoşată decât a fost a lui Tiberius, când săria din 
somn maltratat de grozavele icoane ale visului. 

— Mesalino, tu eşti? 

-— Eu, 

— Of, scumpa mea, oi şi vai de omul ce visează cum visez 
eu. De ce nu se curmă viaţa omului în floarea tinereţii? De ce 
lunga agonie, de ce vecinica tortură zi şi noapte? Ş'apoi, scumpo, 
mustrările de cuget, o, mustrările te omoară; şi ştii că am 
greșit îi, 

— Linişteşte-te, puiule nu te irita; aceasta îţi strică atât 
de mult. După ameazăzi vine Wiurfel și Pompe, facem un taroc*) 
şi toate se vor trece cu noaptea. Şi apoi ştii doar, că e vorba să 
te facă consilier intim, ca să capeţi titlul de excelenţă; cruţă-ţi 
viața că scumpă-i la apunere. — 

Blagocistivul se uită lung şi trist la amica sa, precum se 
uită raza soarelui ce se cufundă în lumi necunoscute. Ochii să 
strânşi se păinginiră de lacrimi. 

__ Am avut un vis grozav, drăguță, un vis grozav, foar- 
te grozav îţi zic; și acuma tremur încă. — 

Ea se uită înspăimântată la prea Blagocistivul. Avea aspectul 
unui om ieșit din fire. 

— Grozav vis, puiuţule. Să ţi-l spun ca să-mi dai un 
sfat ce să fac ca să mă ispăşesc. 

_— Te rog, istoriseşte, — răspunse magdalenica Mesalină. 
Și Blagocistivul incepu: 

—— Parcă mergeam la primblare. Şi mult mi-a plăcut drumul 
sore Horecea. Am cetit odată nu ştiu unde, căci azi aproape toate 
le uit, am cetit un proverb arab, care zice: osul se întoarce la 
locul, unde zămislirea sa pentru vecie va fi. Şi am mers spre 
Horecea. Neputinţele bătrâneţelor m'au cuprins pe drum. Mă 
simţiam foarte trudit. Mai că nu puteam urni trândavele oase. 
M'am aşezat, ajuns la cimitir, pe o piatră sepulerală, situată sus 
pe o colină, de unde vezi pe toţi ce trec pe tristul drum. Priviam 
alene în depărtare. Totul îmi părea galbăn. Arborii parcă plângeau 
ca la răstignirea lui Hristos. Deodată văd apropiindu-se un ciu- 
dat cortegiu funebral, foarte ciudat cortegiu, Mesalino. Era înmor- 
mântarea mea proprie, la care asistam. — 


3) Joc de cărți. 

Mesalina tresări la auzul acestui straniu cuvânt. 

Şi ce mai sărăcăcioasă era; atât de puţin public ca 
ia înmormântarea demoștenitei sărăcii, ca la îngroparea de vădane 
fără liţcaie. După carul funebral în care zăcea în sicriu bogat tru- 
pul meu, mergeau în mare ţinută, funcţionari ai guvernului, Pom- 
pe, Wuriel, Bourgignon şi alţii slujbași dela politică, dar toţi cu 

Scrisoare (din cam 1901) a lui M. Ieliman 
cătră Atanasie Gherman 
(publicată în „Junimea literară“ 1924, 399) 


fețe vesele, toţi ca 
şi când ar mergela 
o nuntă. Şi ce vorbe 
vorbiau: Vorbe ce- 
mi Sfăşiau inima. 
„Incă un episcop ca 
acest cadavru şi du- 
pă două. trei decenii 
nu-i nici urmă de 
Valah aice; mult plă- 
teşte stupiditatea u- 
nui cap vanitos, pe 
care îl poţi cum- 
păra prin o cruciu- 
liţă. In Africa poar- 
tă Negrii decoraţii- 
le pe nas ca fetele 
cerceii în ureche, la 
noi le punem pe 
piept spre a-i pur- 
ta de nas...herr- 
lich diese Komoâdie, 
Freund“. Şi astfel tot 
vorbiau şi râdeau, 
iar eu trebuiam să 
privesc cu ochii mei 
acest tablou sini- 
stru. O, era dure- 
ros din cale afară. 
Dar şi mai gro- 
zav se cobori asu- 


pra mea impresia unui alt tablou sfâșietor. Pe când pleca la deal 
convoiul meu funebral, se cobora la valealt convoi: erau Români 
cu femei şi copii, goi și flămânzi, sgribuliţi pe telegi becisnice, 

în cari era încărcat puţinul lor avut: vr'o câteva lăicere, nişte 
unelte de agricultură şi mobile sărăcăcioase, singurele dărâmături 
salvate din potopul mizeriei aruncate asupra lor de cruda soarte. 

Ei plecau trişti și muţi din leagănul copilăriei lor, din pă- 
mântul, unde zac oasele strămoșilor, spre a afla puţină hrană pe 
țărmuri mai fericite, în țări mai ospitale celor nenorociţi. Şi tre- 
ceau moșnegii încărunţiţi cu capetele plecate, treceau necontenit, 
dar nimene din lungul şirag al acestor victime, nici un singur 
om nu ridică acoperemântul capului înaintea procesiunii, ce în- 
mormânta rămăşiţele mele pământene .... 

O durere cumplită îmi cuprinse atunci sufletul. Când te 
vezi disprețuit de rivali, desconsiderat de omul calculativ al clase- 
lor de sus, durerea e mai mică, căci multe sânt patimele omului 
cult şi puţine virtuțile inimii sale călite. Dar când te vezi dispre- 
țuit de inima neprihănită a poporului, atunci simți ale iadulub 
chinuri, căci sentința poporului nu isvoreşte din camera rece a 
calculului, ci ea curge şi clară şi cristalină ca isvorul virginal 
din inima stâncii seculare. 

Priviam cu durere acest tablou şi jale adâncă mă cuprinse. 
Câte nu puteam să fac pentru aceşti sărmani, câte lacrimi 
nu puteam şterge de pe palidele lor feţe. O, am fost nepăsător 
față de ei și înzădar a bătut glasul lor la porţile auzului meu. 
Simţii atunci că am fost un Sardanapal modern, cu inima plină 
de vanitate deşartă, şi voii să rechem pe aceşti sărmani să le zic: 
„Veniţi la mine ca să alin ale voastre dureri, vlăstări nenorocite 
ale acestui pământ, însă glasul îmi amuţi; voii să le fac semn cu 
mâna, însă ea era ca înțepenită, voii să plâng însă lacrimile îmi 
secară. Şi ei tot plecau, curgeau pohoi.... Of, era grozav ! — 

Aici începu Blagocistivult) a plânge. Toate păcatele comise 
în contra poporului său se iviră în acest moment înaintea suf etu- 
lui său, cuprins de părere de rău, sol olog al faptei defuncte. 
Mesalina cercă a-l consola şi zise: 

— Ah, cine ar maicrede în visuri! Elesânt spume de mare, 
ce trez cu noaptea. Câte nu mai visează omul, mai ales firele: 
mari, Cesarii gândirii, precum eşti tu, scumpule; însemnătate 
mau însă. — Şi degetele ei albe ca marmora de Carara se jucau 
blând cu buclele asudate ale Blagocistivului desnădăjduit. 

— Dar sunt grozave aceste năluci,—continuă el, — mai ales visul 


*) Vezi „Făt-frumos« 1928, 69, Nota 11! 

acesta; şi are un sfărșit infiorător, Mesalino: eu şedeam încă tot 
pe bancă, încremenit, fără putere de a mă mişca. Coşciugul se 
lăsă în mormânt pe îrânghii, bolovani hleioşi cădeau surd peste 
acest trup, păstorii murmurau alene un „tatăl nostru“, dar nici 
o lacrimă nu zăriai în ochii petrecătorilor. Nimeni nu m'a iubit 
nime; Oh! aceasta o văzui, nici o cuvântare consolătoare nu ră- 
sună la cosciug, numai hlizirea sarcastică a reprezentanţilor oficiali 
cărora atât bine le-am făcut, desbrăcând chiar propria-mi biseri- 
că de vaza ei şi de dragul lor.... 

Şi apoi zării ridicându-se pe proaspăta colină a mormântu- 
lui meu piatra sepulcrală, cu o inscripție magistral compusă: 
„Aici zace Blagocistivul turmei sale, fala bisericii răsăritene, me- 
cenatele poporului său, alinătorul durerilor celor sărmani, limanul 
'suferinții ..... născut la..... adormit la.... 

Fie-i ţărina uşoară şi memoria eternă.“ 

Şi eu tot priviam straniul spectacol. Mulțimea dispăru veselă 
şi râzândă ca și când venia dela o nuntă. Rămase singur mor- 
mântul meu şi singur eu pe bancă. Atunci se ivi în depărtare 
un moşneag din ceata celor ce emigrau. Faţa lui era severă, 
sprâncenele lui acoperiau ochii ca cele ale lui Cronion, când 
mustra Olimpul în poveste: 

Moşneag de al cărui chip te temi, 
Bătrân ca vremea, stâlp rămas, 
Născut cu lumea într'un ceas, 

El parcă-i viul parastas, 

Al altor vremi. 

EI se apropia de mormântu-mi proaspăt. Ajuns acolo, ceti 
inscripţia şi atunci îl apucă o mânie fulgerătoare; el sfărmă mar- 
mora în mii de bucăţi și scoțând o altă tablă scrise pe ea uu 
epitaf, Mesalino, un epitaf..... 

— Nu te irita, puiule, — Întrerupse aceasta, — ştii că-ţi strică. 

— Un epitaf mai negru decât păcatul: 

Să n'ai stare, 
Nici alinare, 
Precum n'o are 
Apa de mare. 

lar colo în depărtare repeţia plebea*) emigrândă acest refres, 
şi răsună atât de trist, atât de trist... 

— Erau glasurile alumnilor, puiule, care ştii că cântă) 


5) Vezi „Făt-frumos“ 1929, 67. Nota 6! 

desdemineaţă, iar ţie ţi s'au părut că-i blăstămul poporului. 
Linişteşte-te, e ora a opta demineaţa. — 

Şi Blagocistivul închise din nou truditele pleoape. 

Brutus. 

(Din „Patria“ Anul III Nr. 256, 28 Martie (9 Aprilie) 1899 — 
foileton pe  ds-a întregul „confiscatu de cenzura austriacă, 
salvat însă totuşi într'un exemplar antecenzurat din „Patria” şi 
dat acum, în sfărşit, la iveală). 


== 


Scrisori inedite dela Alecu Hurmuzachi 


Datorită generozităţii marelui român care e dl. George Sion, 
Biblioteca Universităţii din Cluj a întrat în posesiunea unei co- 
lecţii deosebit de bogate de stampe, documente, cărţi vechi ro- 
mâneşti, tablouri şi monede. Ele se păstrează astăzi într'o sală. 
care poartă numele donatorului. În această colecţie am dat și 
peste câteva scrisori ale fraţilor Ilurmuzachi, adresate unchiului, 
mecenatului Bibliotecii clujene, poetului George Sion, mort în 
anul 1892, 

Cunoștinţa aceluia cu familia Hurmuzachi pare să dateze 
din anul 1848, când, la fel cu majoritatea capilor revoluţiei din. 
principate, s'a bucurat și el de ospitalitatea legendară a vestitei 
familii boierești, despre casa căreia Sion spune undeva') că „era 
casa lui Avraam: totdeauna deschisă şi gata a îmbrăţişa pe orice 
trecător sau emigrat, care ar fi purtat numele de Românr. 

Sion ar fi rămas în Bucovina un an şi jumătate?). Legătu- 
rile cu fraţii Hurmuzachi au avut astfel toată vremea să se ci- 
menteze. Socotind după scrisori, dintre cei cinci fraţi, Sion pare 
să fi ținut mai mult la Alecu. Chiar şi Bucovinenii îl iubiau în 
chip deosebit. Aceasta se poate vedea şi din următorul pasaj al 
al unei scrisori adresate tot lui George Sion, de cătră Iraclie 
Porumbescu, tatăl cunoscutului compozitor: „De la moartea lui 
Alecu Hurmuzachi încoace, ni l-am perdut pe Moise şi încă 
tocma în dricul crizei între emancipare şi îngenunchiare. El mu- 


1) Suvenire contimporane, Fdiţia „Minerva“, p. 271, 
>) Cf. M. Strajanu în Enciclopedia Română (Sion Gheorghe). 

ia, criza se prăvăli spre ulteriora parte a alternativei! Doxachi, 
“George, erau şi ei //zrmuzachi, dară nu Alecul cel vigoros, 
energic şi convingătoriu, cu sfada-i demostenică și cu flacăra de- 
votamentului pentru națiunea şi drepturile ei în această ţară“. Din 
aceeași scrisoare, reținem cele spuse de Alecu Hurmuzachi lui 
Porumbescu, în ultima lor întrevedere: „Lucră frate, cât poţi, că 
eu ţin viața-mi numai ca cu dinţii, şi ce pot încă, tot lucrul 

Cu toate că nu aduc lucruri nouă, ori extraordinare, scri- 
sorile lui Alecu H. e bine să fie cunoscute, cuprinzând pe lângă 
urâri de ziua onomastică, complimente, comunicări intime (sănă- 
tate şi afaceri) şi dovada constantului şi viului interes păstrat de 
Auptătorul bucovinean pentru treburile obsteşti, dragostea pentru 
românime, îngrijorările cauzate de situaţia delicată a dinastiei 
noastre prin anii 1870. Ele ne-au păstrat şi un ecou bucovinean 
al alegerii de principe pe tronul principatelor Unite şi ne arată 
nerăbdarea şi entuziasmul cu care se aştepta în provinciiie ro- 
mâneşti de sub stăpânirea Habsburgilor aranjarea chestiei dina- 
stice. De reţinut pasajul din scrisoarea de la 29 Sept. 1869, în 
care furmuzachi arată ce aşteaptă Românii subjugaţi dela cei 
din ţara liberă (vezi şi alt pasaj din ultima scrisoare publicată 
de noi). Sunt apoi chestiuni mai mărunte, dar interesante totuși: 
educaţia tineretului bucovinean în cultul oamenilor mari din Prin- 
cipate; piângeri pentru lipsa de ziare (româneşti) bune; o icoană 
Şi o mărturie a felului cum lucra „Posta Română“ între 1860-79; 
părerea lui Alecu Hurmuzachi despre „Foaia“ ce reuşise să scoată 
la Cernăuţi, preocupări în legătură cu „Societatea de lectură“ bu- 
covineană ; în fine, o seamă de legături ale literatului bucovinean 
cu Academia și scriitorii din România liberă, etc. 

Am păstrat întocmai grafia scrisorilor, intregind ici-colo, 
în parenteze, mici scăpări din vedere, şi dând câte o notă expli- 
zativă acolo unde am crezut că e nevoie. 

lon Mușlea 


Și iată-le acum scrisorile: 
ip 
Cernăuţi, 27;15 Fev. 1866 
lubite amice lorgule! 


'O eternitate si o departare nepatrunsa si neajunsa s'au în- 
repus între noi, si o epoca întreaga a istoriei noastre, pe care 

o salutasem cu atât entusiasm si cu atâta speranţa, nu ne-att 
adus mîcar acel bine de a spori raportul si comerţul spiritual 
între noi, a întemeia seau a înlesni mîcar înființarea si existinţa 
unui sîngur organ, care se mijloceasca si se întretie acest raport, — 
nu ne-au adus miîcar o înbunatatire a comunicatiunei postale. 
Astadi încă, durere si umilire necrediuta! nu aveti voi, si prin 
urmare nici noi, un jurnal mare, acreditat, solid si bine admi- 
nistrat, care sa sustie raportul intelectual între toti Romiînii, si 
astadi înca departarea de aici la Bucuresci este mult mai mare 
ca pena la Paris, seau la Napoli; astadi o scrisoare de aici la 
Bucuresci merge 8 ba 14 dile, în care timp poate ajunge chiar 
la New-York! — si pen la Roman pune 6 dile!-— Dar de cetti 
spun aceste? Ca sa poti escusa mai lesne asta scrisoare care-ti 
va par poate ca venita dintrum mormint, de la un mort. Dar 
mort de a-si fi fost si-n fapta, si trupesce, tot m'asi fi tredit asta- 
di ca sa salut înca si asta di frumoasa si mareaţa, în care a-ti pus capiît 
unei epoce de nelegiuire si umilire, în care si-au jucat înca odata is- 
toria rolul seu providenţial de a ti suprema judecatoare. Ati facut jude- 
cata dreapta si înfricoşata si dar va salut si eu si va mulțamesc ca ne-aţi 
mai ridicat speranţele si sufletele! Trebuia sa-i aflu uri amic 
bun, caruia sa-i spun cum mi s'au desmortit si mi-au tresarit 
inima de bucurie, si dara am cugetat la tine, iubite Iorgule, ca- 
rele nu te-ai schimbat dupa cum sper nici în amicie, de vreme 
ca dupa cum sciu nu te-ai schimbat în altele, ce ai rîmas cum 
ai fost, cum te-am cunoscut, te-am stimat si te-am iubit. Sînt 
sinceru si eu cum am fost, si-ti spun curat ca-ti scriu, ca sa 
apelez la amicia ta, la binevoinţa ta, rugîndu-te sa-mi dai o scire 
mai lamurita si sigura despre frumoasa Voastra mișcare, înce- 
puturile, pregatirile si decursul ei. Nu me pot lamuri si totodată 
minuna si bucura îndestul, cît de bine si repede si împosant s'au 
împlinit. Puținele voastre jurnale ne ajung dupa 2-3 (7) septamiîni, 
cele streine sint reu informate seau reuvoitoare, si tot adeverul 
poate nici ca-l vor sci si nici îl vor spune De vei voi, îmi vei: 
face un mare bine, mult me vei îndatori, de-mi vei spune ce 
scii. — Ati numit pe Flandresi) —nu sciu de a-ti facuto cu 
oaresicare speranţa de a reuşi pe deplin, seau numai din poli- 
tica, ca sa taiaţi d'in capul locului toate aspiraciunile si intrigile 


:) Contele Filip de Flandra, invitat după detronarea lui Vodă Cuza să. 
ocupe tronul Principatelor unite. 

nenumaratilor candidaţi „patrioți“, pamanteni, si pentru a da în- 
data o direpciune serioase si nobila mişcarii? Sciam ca se as- 
ceapta feliurite si se lucra unele si altele, dar drept dicînd, nu 
mai aveam curajul si „sborul« a ascepta atit de bine. Dumne- 
deul Rominilor se va stea voa si noa în ajutoriu si-acum deo- 
camdata de'e va tarie, si perseverare, pena ce vi se va împlini 
dorinţa si alegerea! 

Eato, iubite lorgule, ca soarta au fost mai buna decit noi 
si ne-au dat ocasiune vechilor amici de a se mai întilni si a se 
apropie, micar pe asta cale, schimbîndu-si împresiunile si cuge- 
tarile, si impartasind sîmtimentele, bucuriile comune. Fii bun, 
vechiule amice, si scrie-mi dar sa-mi stimperi setea si sa-mi dai 
o mîngaere. Nici un îfeliu de suferinti, nu m'au putut raci nici 
în sîntimîntele mele pentru amicii cei adeverat buni si statornici 
ca tine, nici în acele care mi-au mişcat inima si mintea, de cînd 
îmbele s'au tredit. Dea Domnul sa mai prindem la suflet, sa mai 
putem ridica fruntea naintea lumei, a popoarelor! — Am avut 
'nainte de 3 dile multamirea de a ceti un mic, dar minunat ar- 
ticol al tau, în care ai vorbit de Lambrino, Maria (2), poetul lanov 
si oratorul Tacu! Am rîs cu toţii si te-am aplaudat! Ai adeverit, 
se pare, ca poetii sînt profeti, ca urgia curînd i-au ajuns. — Cum 
Sau întîmplat ca chiar asta camera au resturnat? ca armia nu 
Vau aparat? ca maiorul — pezevenchiu Pisoţchi nu lau scîpat? 
Spune-mi te rog aceste. 

Arata te rog, complimente Dei sotiei tale, si saluta toti co- 
pilasii, toti puii de poet, ce vei fi avend! Cu vechea amicie si 
adeverata stima al tau serv si frate 


Alecu Ilurmuzachi 


P. S. Vei fi sciind ca avurem durerea dea perde pe bravul 
Pumnul. 

[Pe margine) Spune-mi, rogu-te, adresa ta, si ce post ocupi 
acum. 

[În alt loc] Toti fratii mei te saluta. 


(Urmează) 

Sărut 
Yrăjit de ochii tăi — Fternităţi şivoaie... 
Ca danţ de vii văpăi Nemărginiri undoaie ... 
Ce 'ncins, Universuri cad 
Ce 'nving; ae E Cine uim cu 
Ard: frenetic soare Pierdut în tine, 
Pe-o ramură în floare... Pierdută în mine, 


— — >= = = Ardem: rug cu flacări de rubine.., 


Se arcuie azururi n2ui 
Sărutul nostru — înflorit răsad — 
Naște lumea — 
Ne naşte 'n ea pe nai... 
Georte Vrevidca 


CANIS 


* D454 
Cursul vieţii mele 
Amintiri din timpul studiilor gimnaziale 
(Sfărşit) 

În decursul tuturor studiilor mele n'am simţit pentru nici 
un examen atâta greutate ca pentru matura, după cum se cerea 
ea pe atunci. Şi pe când eram în toiul luptei cu istoria lumii, 
matematica, fizica etc... într'o zi capăt dela unchiul Costachi o 
epistolă, în care îmi spune că comisia de recrutare e la uşă, deci 
să merg la cumnatul său, profesorul Cornel Cosovici din Su- 
ceava, căruia i-a scris, ce e de făcut, ca să nufiurecrutat. Preo- 
tul m'a trimis la medicul Knetner să mă cerceteze şi acesta mi-a 
spus că nu-mi lipseşte nimic, deaceea să muncesc mult cu în- 
văţatul şi să fumez, ca să apar slab înaintea comisiei. Am urmat 
Sfatul şi am scăpat de recrutare. Dar fiind prea slăbit şi având 
încă mult de lucru pentru matura, deși Doamna HOhny, ea care 
locuiam împreună cu trei fii ai parohului Tarnavschi din Buninţi, 
era ioarte bună gospodină, totuşi mi-am acordat prânzul şi cina 
la un ospătar şvab, la care beam şi câte un păhăruţ de vin sau 
de bene. E 

În noaptea dinspre ziua examenului n'am avut de fel somn 

liniştit, ci mereu am visat formule matematice, cifre de ani din 
istoria lumii etc... A doua zi dimineaţa doamna HOhny ni-a a- 
dus dejunul şi colegul meu Mihai Tarnavschi l-a sorbit, cu însă 
m'am dus de am băut la ospătarul meu un mic păhărel cu vin, 
ca să prind la curaj, apoi am mers la gimnaziu, unde toţi colegii 
mau întimpinat în drum înaintea porţii din faţa bisericii Sit-ului 
Dimitrie, zicându-mi să fac, ca primul după alfabet, început bun. 
Cum am întrat în clasa de examinat, nici n'am apucata mă pune 
în laiță, căci profesorul Isopescul m'a chemat la matematică. Am 
răspuns bine din toate obiectele, numai inspectorului Marek i-am 
rămas dator cu singura întrebare: în care an a fost expediţia lui 
Napoleon cel Mare la Moscova? 

Sfârşindu-se examenul în aceeaşi zi dup' amiazi şi comuni- 
cându.-ni se rezultatul, după câteva zile m'am dus la Mitoc casă 
petrec vacanţele în linişte. Liniştea era însă departe de mine. 
Dormiam în fânul din podul grajdului şi nopţi întregi până pe 
la revărsatul zorilor de zivă somnul fugia de mine din pricina 
gândurilor la soartea ilotică a poporului nostru, la nesfărşitele 
nedreptăţi şi nevoi suferite de acest neam din partea străinilor. 
„Adevăr zic în Hristos, nu mint“ (Rom. 9, 1), Da, e adevăr sfânt 
că nici o durere nu m'a muncit cu atâta necruţare în toată viaţa, 
ca durerea de starea cea de tot tristă a bietului nostru popor. 
Dovadă e articolui întitulat „Din Bucovina“ şi publicat în „Fa- 
milia“ din Buda-Pesta 1877, pag. 160, unde ziceam cu tot avîn- 
tul juvenil: 

„Pătruns până'n atomul cel mai subtil al inimii mele de 
nemărginită iubire cătră patrie şi națiune..., cu amărăciunea 
şi durerea lui leremie voiu să plâng starea cea mizeră a popo- 
rului român bucovinean, voind a atrage prin aceasta şi pe alții 
la compătimire şi îndurare; cu entusiasmul și bucuria lui Ar- 
himede voiu să strig din răsputeri „heureca !* când voiu vedea 
vre o rază de îmbunătățire a acestei stări mizere, sperând că 
strigătul meu debil va pătrunde măcar urechile unora ; în urmă 
cu energia și curajul lui Muciu Scevola voiu să-mi bag mâna 
în flăcările patimilor şi răutăților ce înrâuresc asupra acestui 
popor direct sau indirect, cauzându i şi preparindu-i astfel ru- 
inul“. Şi dacă durerea aceasta va îi dovedită prin toată viaţa mea 
ca fapt real, departe fie de mine gândul de a mă lăuda, de.- 
oarece am absoluta convingere că am fost numai unealtă în mâna 
puterii, căreia am fost silit să-i urmez numai decât. Deaceea zic: 
„Cine se laudă, laude-se în Domnul“ ț2 Cor. 10, 17). 

Într'o noapte de nesomn ca cele amintite am auzit spre ziuă 
că tata s'a sculat foarte dimineaţă şi s'a dus cu mama la târg, 
apoi am adormit. Dar după câteva ceasuri cumnatul meu Nicolae 
Coclici mă trezește, spunându-mi că unchiul Costachi dela Cer- 
năuţi a venit la noi și mă aşteaptă în casa cea mare. M'am sculat, 
m'am grijit şi am întrat la unchiul, dându-i bună dimineaţă şi 
sărutându-i mâna. El însă, în loc de răspuns, se tot primbla şi 
se tot uita când la grinda pe care erau cărţile tatei, când la şi- 
purile ce le adusese şi se aflau pe masă, zicând: „Aşi bea un 
păhar de cinste și nu ştiu pentru ce!“ Am înţeles ce vrea şi i-am 
arătat testimoniul de maturitate, iar unchiul mi-a zis: „Se vede 
că ai fost la mine în gazdâ“ şi, cetind testimoniul, a mai adaos: 
„Da, mi-a spus şi inspectorul Marek că ai izbutit cu examenul 
fără nici o piedică“. 

Unchiul a petrecut atunci în Mitoc trei zile, vizitându-şi 
fraţii şi pe parohul. Înainte de a se întoarce la Cernăuţi fiindcă, 
cum spunea, Consistoriul i-a dat manuscrisul din Dogmatica 
profesorului loan Calinciuc spre cenzurare pe timpul vacanţelor, 
mi-a spus să-mi însemn numărul locuinţei sale din strada Ca- 
rolinei, şi în ultima zi a lui August v. 1874 să merg la el. 


+ Preotul Constantin Morariu 
<ip 7 
Henric Ibsen 


(Continuare) 


Dar urmărind cucerirea şi întronarea libertăţii, Ibsen nu se 
gândeşte atât la libertatea socială şi naţională, libertatea masseior 
şi popoarelor; ceeace devenise preocuparea esenţială a secolului 
care a impus principiul naţionalismului, a întărit constituţionalis- 
mul şi a inițiat democraţia. 

Ci cugetă la libertatea individuală, la libertatea fizică şi 
morală a fiinţei umane, prea mult strânsă şi constrânsă în cătu- 
şele ereziilor şi ale tradiţiei sociale. Această libertate va avea 
menirea să dea omului putinţa unei desăvârşite şi armonice 
desvoltări. 

Impotriva acestei libertăţi luptă Rectorul Kroil în Rosmers- 
holm, dar — deşi  materialmente învingător — el este în realitate 


DI i 2 

un învins sufletește de Rosmer, pentrucă acesta se bucură de 
întreaga libertate, 

Predicator a! acestei libertăţi este Bram, poate cu prea multă 
cruzime şi străşnicie şi, dacă el e doborit, principiul totuşi tri- 
umfă. Chiar neputinciosul Coregers Werle din Rața Săibatecă 
se întemeiază pe acelaş principiu, fâră a avea însă iorța de a şi-l 
impune sie-însuși, cu atât mai puţin altora. 

Prin acest individualism al felului cum concepe libertatea 
şi însăşi viața, /bsen sparge graniţele secoiului XIX lea, trece 
dincolo de acesttimp şi devine exp'esia secolului XX lea, pentru 
cugetarea, ideologia și atitudinea căruia — cel puţin răstimpul 
de până la răsboiu — devine reprezentativ. 

Această afirmaţie ar putea naşte întrebarea: cum poate /bserz 
să devină scriitor reprezentativ pentru secolul XX lea, o adevă- 
rată expresie a acestuia, de vreme ce nu a trăit dintr'insul decât 
şease ani. Obiecţiune cu aparenţă de seriozitate, care însă se risi- 
peşte fără greutate, când ne aducem aminte de ceeace am mai 
spus: geniile merg totdeauna înaintea vremilor, ele întrec cu 
mult mentalitatea generaţiilor tocmai prin faptul că sunt vestitorii 
unor vremuri nouă şi pentrucă simt fierbând într'inşii duhul acelor 
vremuri. Tocmai deaceea, oamenii de geniu nu sunt înţeleşi în 
vremea lor, par străini, plini de non-sensuri: oamenii se trag din 
faţa lor cu frica neînţeleasă a presimţirii unei apariţii nouă şi 
strălucitoare de esență aproape divină, precum sa întâmplat lui 
Ibsen, care deaceea nu sa bucurat de succes multă vreme şi na 
gustat decât o glorie foarte târzie. 

Ca expresie a secolului XX lea, /bser nu este numai un 
individualist, ci un puternic şi adevărat idealist. El crede nestră- 
mutat în ideal, întrun ideal al său şi al întregii umanităţi: idealul 
care constă din realizarea omului desăvărşit. El luptă pentru acest 
ideal, îl predică, îl impune, şi contribue cu fiecare operă la 
făurirea lui. 

Chintesența desăvârşită a idealistului, care luptă cu toate 
forțele sale sufletești pentru întronarea idealului, îşi impune cele 
mai aspre condiţii de viaţă şi cele mai dureroase sacrificii, este 
Brand. El se socotește un misionar al acelui nobil, dar suprau- 
man ideal sintetizat :n formula „£o7 sau nimic! : îndeplinirea mi- 
siunei, istă saprema sa ţintă! 

Idealistă este şi acea oră care se naşte jucăria tatălui, trâ- 
ieşte păpuşa soţului şi se trezeşte deodată op, cu toate aspiraţiu- 

nile spre perfecţiune ale omului. Idealistă este şi Rebeca West, 
ființă compiexă care, prin puterea idealului și prin virtutea omu- 
lui idealist, se transformă din întruparea perversiunii și a josnicei 
ambiţii, în model de puritate morală. Idealistă este chiar şi nefe- 
ricita Felicia Rosmer, care e capabilă să-şi jertfească viaţa din 
dragoste pentru o idea: farisirea birbatului iubit. 

Idealişti sunt Dr. Srockmann, ori Ulrik Brendel din  Ros- 
mersholm, ori Iulian Apostatul din Impărat şi Galilean şi atâtea 
alte personagii mari și mici. 

Tot idealismul unor generaţii eroice şi utopice, cari au pu- 
tut fi pornite în numele unui ideal !a cel mai groaznic măcel pe 
care l-a cunoscut istoria şi s'au înălțat dintr'insul mai idealiste, 
mai convinse de posibilitatea și necesitatea unei utopii: înfrățirea 
oamenilor şi a popoarelor; tot acest idealisin pe care l-au mani- 
testat luptătorii marelui războiu, trăieşte viu și puternic în opera: 
marelui sciitor nordic. 

Prin nemărginita sa încredere şi credinţă în necesitatea şi 
infailibilitatea idealului, /bsen, dezbracă sărmana creatură umană 
de toată haina sa temperală, o separă de toate contingenţele ma- 
teriale, pentru a o lăsa să trăiască pură şi sinceră, în fața propriei 
sale conştiinţe, și împreună cu aceasta, în fața iui Dumnezeu. 
Tatăl şi fiul! Creatorul şi creatura sa! 

Astfel, /bsen, deşi mândru până la rigiditate în problemele: 
ce-şi pune, se prosternă cu umilință în faţa ideii de Dumnezeu 
— cum face alăturea de Brand —, manifestând un suflet cu 
adevărat mistic. Acest misticism se simte în toate creaţiile sale :: 
acel element imponderabil care planează în atmosfera piesei 
Aora, apariţia inexplicabilului logodnic din largul mării în 
Femeia Mării, impresionanta atitudine de sacrificiu a mamei 
ce idealizează în ochii fiului imaginea tatătui, de altfel decăzută, 
din  Sfrigoii, treptata apropriere de pragul morţii a mândrei 
Hedda  Gabler, sunt atâtea elemente mistice în opera lui 
Ibsen. 

Misticismul impune poetului să se realizeze în imagini, ru în 
raționamente. Dar în imagini stranii şi surprinzătoare cari să nu 
poată fi cu uşurinţă desvoibite. De aici, predilecţia lui Ibsen 
pentru simboluri; de aici, „simbolismul“ lui Ibsen; de aici, 
revendicarea scriitorului de cătră simbolişti. 

Ibsen însă nu este un simbolist în sensul simbolismului 
poetic. El nu manifestă veleitatea de a reduce opera, la sentimen- 

talitate pură, la atmosfera de contemplaţie prin muzicalitatea su- 
gestivă, fapte cari caracterizează poezia simbolistă. 

Integrându-se în caracteristicele secolului XX lea, Ibsen este 
simbolist prin utilizarea simbolului şi a alegoriei: simbolul ca 
imagine ajutătoare a operei, ca de ex. „calul alb“ din Rosmersholm 
care simbolizează moartea; ori chiar simbolul ca rațiune unică 
a întregii opere, prin care îşi umanizează creaţia, şi-o sens'bili- 
zează și și-o concretizează, îmbrăcând-o în vălul diafan şi iluzoriu 
al poeziei, precum de pildă Raza Să/batecă simbolizează fiin- 
țele iără rost în viaţă, rănite în existența lor și având drept sin- 
gură salvare morală — sinuciderea. 

In sfărșit, în toată opera sa scriitorul manifestă o continuă 
şi constantă preocupare pentru realizarea unei opere frumoase. 
Este așadar un estet, căutând a satisface principiul estetismului, 
prin realizarea adevăratei arte. Chiar atunci când opera sa ne face 
impresia de pledoarie, armă de luptă şi polemică socială — pre- 
cum în Sfâlpii Societății, Un dușman al poporului, Liga Tine- 
rimii, ori Comedia Iubirii, tot eşatodajul lirico — retoriceste sus- 
ţinut pe această preocupare estetică, ce face una dintre minu- 
natele podoabe şi marile taine ale farmecului literar și poetic 
exercitat de operele lui /Bsen. 

(urmează) 
Valeriu |. Grecu 

Errata 
p. textele Din Munții Apuseni publ. de d. Şt Paşca 

Drumuri cirebire 


(Carnet istro-român) 
18 August 1927 
Din Monte- Maggiore la Susn'eviţa. 


Ziua d 18 August e o zi atât de piină de soare cum niii 
de însorit sufletul, când, în zori de zi, pornim voiniceşie pe șo- 
seaua Vragnei la vale, îndrăznind a înfrunta, cu câte 30 Kg. echi- 
pament în spate, cei vre-o 25 Km. câţi or fi fiind până'n Susn'e- 
vița. Drumul e o ideală șosea de munte, nu prunduită, ci pavată, 
parecă, cimentată cu piatra calcaroasă, orbitor de albă în bătaia 
soarelui. Şi totuşi nesăţioşii ăştia de Italieni, pe cari stâncăretul. 
țării lor, i-a învăţat să fie atât de meşteri în spargerea şi desfun- 
darea munţilor, nu se mulțumesc cu șoseaua moștenită dela Aus- 
trieci, ci au dat năvală şi aici cu târnacoape şi cazmale, cu roabe 
și cu ecrazită, să spargă, să dreagă, să netezească și să scurteze: 
şerpuirile. Un atât de pitoresc genunchiu al drumului ca acesta 
prin care treci acum, făcea și el un prea mare, un prea retardant 
ocoliș. L-au tăiat de-a curmezișul, spărgând în stâncă pereţi de 
vre-o trei staturi de om înălţime; şi fluieră şi ciocănesc şi cântă 
de pare-că nu în piatră ci'n polenfa lor ar fi tăind. Cârjoaia de 
drum scoasă astfel din circulaţie, împreună cu terenul încins de 
ea (cate şi el va fi, se vede, ras de stâncăret), rămâne probabil 
menită pentru ridicarea a două trei căsuțe, ca cele de alături, — 
cuiburi vultureşti de noui sălaşuri omeneşti, scăldate în soare și'n. 
cer albastru, stăpânind larga, odihnitoarea vedere care domină 
atâta Istrie. Dar un drum ca acesta maie și de altfel antrenant, — 
şerpuindu-te printre cotituri umbrite de făget şi de stejari, unde 
frunza verde miroasă a codru moldovenesc... 

Şi iată-ne acuma scoşi în priveliştea ţării dela poalele noa- 
stre! Aspectul e dătător de aripi... Coborişul ni-i deci spornic 
ioarte. Ba întru creşterea înviorării ne mai iese'n cale şi-o cișmea 
de piatră cu un proaspăt ciurgăuaș de munte Ne adăpăm cu ne- 
saţ setea bine-ştiind că de aici în colo ne cam putem lua rămas: 
bun dela apă. Un car cu boi se leagănă agale împotriva noastră. 
Omul îşi tot îndeamnă plăvanii, și cu urechilen patru te aţii 
doară-doară-i fi harnic să prinzi un „Hăis, bou, hăis! Cea, bou, 
cea!“ — cum l-a auzit T. T. Burada (op. citat 21) în satul istro- 
român Bârdo. Dar la bineaţa noastră italiană, — de câte ori nu 


— rr il e 

putem fi Români sântem Italieni aici — Ciciul croat ne răspunde 
numai un Bog (— cu Dumnezeu) mârâit. Şi te alegi numai cu 
cunoştinţa acestui car de altă făptură decât carăle noastre, cu mi- 
nunat de groase ciolane la roţi. Boulenii se aud a fi potcoviţi, 
cum trebue să şi fie pentru nişte drumuri tari ca acestea. 

Şi iarăşi tot cuprinsul încremeneşten linişte: o ţară siha- 
stră rămasă stană de piatră sub osânda cine. ştie-cărei vrăji.... 

De jur-împrejur tot stâncă cenuşie, vârstată cu verdele închis 
al stejărișului încleştat de piatră. Ba colom fund se îneacă în po- 
topul luminii și câte o pâclă de pădurice. În vale, pe pajişte de 
verdeață, cineva şi-a uitat un covor de mirişte aurie... Şi parecă-i 
de două ori pustie această nețărmurită singurătate aţipită acum 
sub foc de soare.... 

Ba lumea d= pe aici se joacă de-a ascunsul. Şi la cutare 
cotitură răsare ca din..stâncă, o drăguliță de căsuţă, în faţa căreia 
doi inşi îmblătesc din îmblăcie ca Stan şi Bran din Moldova 
noastră, Şi de unde până unde, îți mai iese'n cale, în această atât 
de aeriană cale, încă şi-o vamă a văzduhului: O cazarmă de 
jandarmi! Elegantul carabinierete roagă de documenti. L-le dăm din 
belşug şi chiar în italieneşte, cu recomandaţia oficială!) din par- 
tea Universităţii Cernăuţene pentru il signor protessore X „per 
darli tutto il concorso nell'escursione scientifica che esso fară nel 
territorio italiano abitato da Istrorumeni.“* E de altfel o adevărată 
plăcere de a te găsi în faţa unui reprezentant al ordinei publice 
de o atât de europenească atitudine. Şi mi se pare că această așa 
de perfectă complesenţă e o calitate, care a devenit aproape instinct 
la aceşti Italieni, veşnic în contact cu lumea bună a întregii lumi. 
lar mărănimosul şi totuşi discretul gest al mânii, care-ţi schiţează 
permisiunea de a trece înainte, parecă nu drumul Susn'eviţei ro- 
mânești ţi lar deschide, ci însaşi poarta ospitalierei Italii. 

Mai puţin amabilă devine însă vipia asta aşa de dogoritoare. 
Şi totuşi şi mai sftărogit de arşită, şi mai înăbușit de praf decât noi, 
e colo bietul cela de smochin din marginea drumului. Dar în vale, 
iată-le casele Vragnei! Nădejdea unui umbrar îţi întrămează pasul... 

În capul satului te întimpină două cazzolarie (— cismării), 


La atâta pietrărie a drumului, firesc îi să fie nevoie de cât de mulţi 


:) Singurul „ajutoru oficial de care ne-am învrednicit în această călătorie 


ştiinţiiică a noastră, deşi făcusem demersuri (chiar ministeriale !) şi pentru asttel 
de ajutoare!... 

cazzolai! Mai noroc însă e că și Osferia al! Aurora nu prea 
vine departe. De altfel în casa acestei oștarii (— ospătării), ca 
să-i zicem pe nume acum şi istroromâneşte, e şi serviciul postal 
din această Auranie, fostă până mai ieri Vraona. Ce mai popas 
vine acum sub umbrarul viței de vie din faţa casei şi ce mai 
prilej de a mai ușura din cea greutate a sacilor noştri! Ba de 
voie de nevoie, gustăm şi din vinul ospătăriei noastre, apa din 
cisterna de aiături fiind foarte puţin îmbietoare, cu viermişorii găl- 
bui cari se zvârlugesce într'însa atât de plini de viaţă și atât de 
puţin dornici de a îi înghiţiţi. Pui de curcă şi alte orătenii ne 
țin tovărăşie ciugulind fărâmăturile picate din masă. Un _viţeluş 
din celalt capăt al umbrarului rumegă în răstâmpuri: ai zice că 
tace game (exerciţii) de rumegare. O .. hai să-i zicem pe cirebi- 
reşte: o porkife deci, liorbăieşte din ciubăr de parcă ar sta să ne 
demonstreze că nicăiurea'n lume nu-i liorbăială mai aprigă decât 
în această Vragne croată. Din casă se aude tolocăneală de vorbă 
croată cu acompaniamentul unui nesfărşit bâzâit de muşte. Zvonul 
acesta ajunge a fi foarte monoton și foarte îmbietor la somn. 

Clinchet de clopoțel răsună deodată, de parcă ar fi aruncat 
cineva boabe de argint în albul pietriş al drumului: un biciclist 
care vine din jos și trage a popas aice. Un munte de flăcău ca- 
re-ți cântăreşte atât de roentgenizant identitatea încât aproape te 
simţi obligat să legi vorba cu dumialui. Adurmecă omul că nu 
sântem din partea locului și ati nci, dând-o din italieneşte pe nem- 
țeşte, cu un surprinzător de rafinat zimbet ironic ne asigură că în 
Istria sânt 3/4 Croaţi şi numai 1/4 Italieni şi că totuși „noi Croaţii 
m'avem nici măcar o singură şcoală croată lu 

— Deaceea — incheie el — eu, deşi ştiu italieneşte, vorbesc 
mai cu drag nemţeşte! — 

Ne descoase apoi cine sântem. I-o spunem pe şleau şi de- 
aceea, poate, ne-ar rumpe acum vajnica sumă de 60 lire pentru 
o trăsură până'n Susn'eviţa. Înverşunaţi de așa socoteală, ne în- 
dărjim şi noi şi apucăm iarăşi drumul în picioare 

Satu-i cam pustiu şi te dor ochii de atâta albime a drumului. 
Tipul caselor acestora de piatră, foarte pitoresc când casa-i bătrâ- 
nească, începe a-ţi atrage atenția. E o bună, anticipată şcoală a 
ochiului, pentru casele sătulețelor cirebireşti. Şi-i destulă ver- 
deaţă aice: stejari, fagi, oţetari, smochini, spinet, rugi de mure. 
lar norodul s2 arată binnvoitor câtă vreme nu-i dai bună-ziua în 
italieneşte. 


| 

Ne strecurăm pe tăcute prin cătunul... croat!) Rumania, 
— unde, ştim că iarăşi mavern cui povesti încotro şi ia ce lucru 
anume ne ducem, Un zdrahon de Croat pare atât de mare când - 
din faţa casei sale te aţintește cu priviri posomorite; şi căutătura 
i-i atât de împungătoare, încât nu te poți înfrâna să nui ripo- 
stezi cu un cât se poate de sonor „boz giorno“! Strănepotul 
Rumerilor din Rumania mornăie un răspuns și izbeşte vrăjmaş 
cu ciocanul în draghina carului său. 

Şi arşita-i dogoritoare, şi apa limonată ni s'a sfărșit, şi pi- 
ciorul încă nedeprins cu vârtoşenia bocâncilor alpini refuză s'o 
mai mâie înainte. Totuşi, cu trăgănări şi popasuri, o mai întin- 
dem pânăn Mandiki (Mandici), deci dincolo de jumătatea dru- 
mului până'n Susn'eviţa. Ferindu-ne de a ne mai trâmbiţa apo- 
stolatul român şi vorbind numai nemţeasca Austriei de ieri (Cro- 
aţii au îost aici alintaţii şi răsalintaţii Austriei), izbutim a năimi 
un docăraş pânăn Susn'evița. Soarele-i în crucea amiezii; şi până 
să-și isprăvească gospodarul masa, şi până să-şi adape caluţul, 
te dai unui dolce far-niente din umbră de stejar. 

Sus pe dâima din faţă, cu zidării de cetate, ţine strajă sătu- 
ceanul Bogliuno. Sântem de-acum cu drumul nostru în talpa 
văii. Verdeaţa stăruie aice înviorătoare. Pâlcuri de ogoare sporesc 
atmosfera aceasta de lume în sfărşit iocuită de vietăţi omenești. 
Viţa de vie întinde umbritoare şiraguri milităreşti prin cea bara- 
bulişte. Porumbul e mai copt. O mătăhuză întinde braţe de bine- 
cuvântare asupra noroadelor de zburătoare cari ciugulesc prin 
proaspăta miriște. Un plug cu şase boi bălani şi minune de coar- 
neşi, trag la arătura de toamnă de pare că l-ar adurmeca pe Grigo- 
rescul nostru, undeva aici, aproape... 

Călătorim dealungul Bog/unsifei cum îi se zise aice cursului 
superior al râului Arsa. Sântem în Val d'Arsa deci. Drumul urcă 
şi coboară arătându-ne matca secată a Arsei (cei arse de secetă), 
care din răstâmp în răstâmp se iţeşte totuşi cu câte un ochiu de 
apă. Străbatem Opatja croată (o altă Abbazie!) deci). Un car cu 
patru boi încarcă la gunoi. Omul în camaşă vărgată de târg, cu 
pantaloni albaştri şi'n zdraveue opinci îmbrăcate cu talpă ţintuită 
în căiele, nici nu ne-ar băga în seamă, dacă măgăruşul de-alături 
p'ar aprinde acum văzduhul cu zbierătul lui de prostie și ridicolă 
dar şi îndutoşătoare oarecum. Roibuleţul nostru, rotund ca 


') Abbazia se cheamă pe croaţeşte Opaţja, însemnând „stiiveție, schit“. 

pepenele, de bine ce-i ţinut, cată să-şi tot prelungească suișurile, 
reducându-ne la o strămoşească viteză, ca cea din vremurile când 
pe aice nu erau decât Cirebiri de-ai noştri. Croat e şi sătuleţul 
Catun pe care-l străbatem în necurmatul zimbet binevoitor şi 
binefăcător al cărăușului nostru. Şi iarăşi prind a ne întovărăşi 
ogoare şi fânaţe vârstate de cenuşotcele lor. Viţa de vie se în- 
lănţuie în hore drepte, ostășeşti. O ietişcană greblează pologul 
aromitor... Şi dacă nu ţi-ai ridica ochii înspre încremenirea de 
moarte a stâncii pleşuve din jur, ai uita că te afli în arida şi 
săraca Istrie. 

De pela sătulețul iară croat Conzuși, *) drumul începe a fi iară 
Strâmtorat de povârnirea stâncăretului. Ici-colo stejărișul mai adu- 
ce câte o amăgeală de umbră şi verdeață. Dar jneapănul cu frun- 
tea plecată în stâncă, e mărturie vie pentru  cumplitele vremuri 
de secetă şi pentru năprasnicele zile de boră cari bântuie aceste 
ținuturi. Şi iarăşi drumul prinde a urca pe coasta dealului din 
mâna stângă Dincolo pe dreapta, albia Arsei s'a prăbuşit între 
prăpăstioșii pereţi de stâncă mâncată de ape. Două-trei case din 
satul românesc /efai, se prefiră colo'n vale. Miroasă tot cuprinsul 
a dezolantă secetă şi arșiță. Muscăretul tăbărit asupra căluţului face 
alai de nuntă. Ținutul e în adevăr prea selbatec, prea pustiu, prea 
sărăcăcios decât să mai fie locuit de Croaţii, cetăţeni de clasa 1 în 
Austria... Un zid, o capelă de cimitir pe dreapta. 7imniteru (cimi- 
tirul) Sus/revifei. E ora 3d a. şi intrăm în vatra Istroromânilor de 
sub Monte-Maggiore, în Susmevifa cu actualul ei anume oficial 


Valdarsa.... i 
Leca Morariu 


pi 

Mormântul lui Efrem, Episcop de Rădăuţi (1609- cam 1615), 
mort la !626 şi înmormântat la Vatra-Moldoviţei 


') In satul 1/2 istroromân Letas avem până astăzi familii româneşti cu 
“numele Contuș. 

Câteva amintiri 


despre 


lon Adam, N. Beldiceanu și N. N. Beldiceanu 


Un venerabil profesor din Galaţi, care a cunoscut de 
aproape pe I. Adam, N. Beldiceanu şi N. N. Beldiceanu, nu de 
mult timp, mi-a povestit câteva amintiri din viaţa lor puţin cu- 
noscută : 

Pe când eram profesor la Vaslui, primii vizita unui necu- 
noscut; la întrebarea mea: cine-i, mi-se recomandă: „Învățătorul 
lon Adam din judeţul Vaslui“. 

Astiel l-am cunoscut. 

|. Adam venise să-mi solicite câteva cărţi pentru o bibliotecă- 
pe care intenționa s'o înfiinţeze în satul în care era învățător 
(nu-i mai ţin minte numele). Nu ştiu dacă a luat ființă, ori nu 
aceea bibliotecă rurală, dar am aflat pe urmă că, dornic de cul- 
tură, |. Adam şi-a înaintat demisia din învățământ şi — dând 
diferența de liceu — a plecat la Bruxelles, unde s'a înscris la 
Facultatea de drept. Luându-şi apoi licenţa, n'a intrat imediat 
în magistratură, căci în 1899 îl găsesc profesor suplinitor la limba 
franceză în Constanţa. 

Tot la Constanţa, |. Adam se însură cu o învățătoare, care 
contrară cu'iurii şi sufletului lui bun şi idealist, era rea şi in- 
cultă, 

Nu l-am mai întâlnit apoi pe Il. Adam decât ca magistrat 
la Tulcea şi în imprejurările următoare: 

Călătoriam amândoi pe un vapor cu destinaţia Tulcea. 

Deoarece |. Adam, deşi avea bilet pentru clasa Il a, călătoria: 
în clasa |. a, controlorul — pe un ton politicos îi atrase atenţia. 
|. Adam nu se execută. Atunci controlorul îl apucă de-o mânecă: 
Şi — împingându-l de spate — îl duse în clasa a II. a. 

Spre marea surprindere a voiajorilor cari— în majoritatea lor 
fiind din Tulcea — îl cunoşteau, |. Adam primi umilirea fără 
nici o protestare, cu o mină îndobitocită de ţăran rămas ainrit 
în faţa unui palat domnesc. 

În momentul acela am înțeles că I. Adam întrase în prime- 
le iaze ale nebuniei. Intr'adevăr, nu după mult timp, căzu Ja pat 
cu trupul complectamente paralizat şi — după puţin — înebuni. 
Fu internat la Mărcuţa. Din supoziţiile prietenilor intimi ai poe- 

tului cari-l vizitau la ospiciu am aflat că avea — ca şi Emine- 
scu — clipe de luciditate şi că — în timpul unei astfel de clipe 
dându-și seama că se află întrun ospiciu, s'a lovit cu capul de 
pereţi, punându şi capăt vieţii. Tot din părerile prietenilor de 
copilărie ai poetului, am aflat că nebunia lui |. Adam a fost 
atavică. 
Ei . Ei 
Invățam la gimnaziul Ştefan-cel- Mare din laşi. Intr'o zi ne 
veni un profesor nou la istorie; se numia Neculai Beldiceanu. 
Auzind noi, elevii, că-i „rău“, şi împinși de curiozitate, ns-am 
interesat de unde venise! Atunci am aflat că fusese profesor, tot 
de istorie, la liceul „Laurian“ din Botoşani, de unde fusese per- 
mutat la Iaşi în locul lui Vărgolici, „Junimistulu, care la rândul 
său îi ocupă catedra dela Botoșani. 
Țiu minte că, ceeace nu mi-a plăcut la noul nostru profe- 
So!, era antinaţionalismul lui care — uneori — devia în a-şi bate 


joc chiar de dinastiile noastre, în special de Ştefan cel Mare. 


E 
* 


Nuvelistul N. N. Beldiceanu e fiul profesorutui de istorie. 

EI a fost funcţionar la Ministerul Instrucțiunii Publice, şi muri 
nebun. 

Lucian Predescu 


ES 


Pagina socială!) 
Campanie nu împotriva liceului, ci împotriva directoruiui dela Vatra-Dornei! — 
Să ne fie permis a interveni cu această precizare împotriva anonimului 
„ Peludorna, autor al articolului (atât semnificativ chiar în titlul său 9: Campa- 
ia împotriva liceului din Vatra-Dornei. Soții leremerici- Wallerstein și Du- 
matru- Popescu, sau cum e Tanda aşa-i și Manda — apărut deunăzi într'un ziar 
Cernăuţean... Nu d-le Deladorna, lupta dusă atât de bărbăteşte de d-nii pro- 
fesori Constantin Ieremievici-Dubău şi Dimitrie Popescu împotriva satrapiei 
faimosului director şi senator dela Dorna, Simeon Ivanovici — nu e o pericli- 
tare a liceului Dornean! lar insinuări meschine ca „leremievici-Wallersteinu şi 
„leremievici-Lehman“ sâni pentru orcine argumente tot așa de puţin convingă- 
toare cum ar fi d. p....: „Ivanovici-General Fischer« ! — Este, d-le Deladorna, 
o opinie publică dincolo de anumite interese, şi aceasta nu va admite ca ano- 
„nimatul d-tale, fie el încă pe atâta de curajos, să-l. scoată basma albă pe un S. 
Ivanovici !- Și aceeaşi opinie publică, nu-ţi spune ea d-tale.că apărarea acestui 
S. 1. e de mult acu o luptă moralicește pierdută ! ? 
Leca Morariu 


1) O inaugurăm şi o punem cu :plăcere la dispoziția publicului doritor 
» de a promova o opinie publică reală. 


o a E 

Ce n-a nigdar fost, ni nu va nigdar fi 
În dialect istro-român*) 


O vote fost-a trei îraț e iel' fost-a') lovţi. Amnaveit-a!) ocoli 
z'a şi nopta, prin mar şi şcur boşke. O zi cn auie! nuşte lovit, 
P-a focu falit za pripravi obedu. Ala ke mergu:) ie! din foc! 


Mere cela mai betăru frate. E iuve? lue hvnţutu:) focu lojit-a: 
ăn cela codru!) 


E ie zice, cela lovăţ: — lo-m verit ke-m zalica foc daii!-— 

— Ben'! Se-r spure cea ce n-a nigdar foste ce nu va 
nigdar fi, ţoi da, e se nu, ţ-va mere za glavu; ver mere su 
cabă !5) 

E cela lovăţ nu ştiie niş ce va ie spure!t; 

— Donke nu-şti tu bur') za spure, ver su cabă îi! — Şi 
l-a su cabălu pus. 


Doile frate, cela sridenu, vire şi ie din foc: — Ke-m zalica 
foc daieţ! — 


— Ser spure ce n-a nigdar fost e ce nu nigdar fiure!*) 
— N-a ştivut ni cesta-istu şi moreit-a su cabălu mere. 


*) Pentru grafie ct. „Făt-frumos“ 1927, 144 și „Junimea literară“ 1927, 
274. 
1) Perfect cu valoare sintactică de imperfect (vezi şi Puşcariu, Studzi 
istro-române | 257; ci. şi „Făt-trumos“ 1928, 52). 

2) Pentru schema coujunctivului: Ke + indicativ prezentef. „Făt-fru- 
mos“ 1928, 54 şi Leca Morariu, Morfologia verbului predicativ român LL fasc. 
2 Cernăuți 1928, 4. 

3) Aici hanuțut în accepțiunea „diavol“. 

:) Aici codru cu înţelesul dacoromân, aşa ca'n Jeiăn (vezi „Junimea li- 
terară“ 1927, 274 şi „Făt-frumos“ 1928, 7). 

5) Etimologia: croatul kabao, -dla (—ciutură, ciubăr).— Când, în torida 
dupăamiază a lui 26 Aug. 1927, în umbra unei case din Sucodru, scriam acea- 
stă poveste sub dictatul moşului lve Trdoslavik' şi nedumerit, întrebam: Ce va 
zice eabă 2 — atunci câteva femei din jurul nostru izbucniră:  Ecco cabălu / 
arătându-mi de fapt un ciubăr de lemn cu cep. lar fraza ver su cabălu ii poa- 
te fi o locuţie idiomatică, la fel cu dacoromânescul pus sub covată. 

8) Viitor cu valoare sintactică de conjunctiv ; la fel p-er te păhui = să 
nu te înfricoșezi) „Făt-irumos“ 1927, 145 (vezi L. Morariu, Morfologia... 11;2 
1928, 45). 

:) Bur cu accepțiunea „capabil, în stare“ — vezi 
1928, 55, 

=) Formă secundară (alături de fure şi fursere Puşcariu II 196-197) ate- 
stată și la I. Popovici II 35: „se fiiuri șegav, ăț va rabi“. 


„Junimea literară“ 

Ala cela treile din frați sel' şi din foc! 

— Dobar vecer! luve mi-s frați mel'? — 

— Su cabălu! E se nu ştiuri spure ce n'a nigdar foste 
ce nu va nigdar îi, ver şi tu mese cu iel'! Şi voi lu tustrei capu 
tal'a! — 

E poşnit-a cela treile îrate, cela mai tireru, spure:— Căn s-a me 
ciace nascut, io-m moreit prevtu cereza ciace cârsti. E decla lu 
prevtu ămn'-a spus ke prevtu mes-a pre hudoba cârsti, neca ie 
daie mir lu omiri şi lu prevţi şi lu cele decle“”).. Donke m-am 
io domislit ke voi la Domnu mere. Ma cum voi“) io cea face?! 
Lăhco! lo posadesc un bob, e bobu poşnit-a val'e nerasti:0). Pi- 
ra la cer av nerastit, ke io poc?) la Domnu îi. Ma lat-am cu 
mire şaca!!) de mekine. Verit-am cole ăn rai. E Domnu nu-i! 
ke mes-a la păcă !?), vede cum ardu prevţi şi declele”) ăn mu- 
ke!%). Şi an'elu ămn'-a spus: — Căn ai tu pire ancia verit, ăşti 
vridn':) pre sakile cârsti! — Şi io cavtu cole jos pre pemint și 
vezut-am focu vostru şi mn'-am zis: — Ala homo cârsti pre 
crstianu  carle şa muşat focu naloje! — Ma verit-a capra, 
preiedit-l-a bobu e bobu cazut-a pre vale. Cea vote io-m jvelto!*) 
facut şpagu de mekine şi prea cea!:*) am ăn zdolu verit neca pre 
voi cârstesc!..— 

— Ămne k'a dintru a meP ocl'i! — av cea vote hudoba 
vikeit — Şi le-ţ şi tel' fraţ, carl'i-s cole su cabălu! — 

Și mers-a hunţutu pre lume... 

E cel'i trei fîraţ ş-a pocl'e muşat obedu pripravit pre focu 
lu necisni duh. 


Auzită în 26 August 1927 dela /ve 7rdosiavik' zis și Zida- 
riciu (de 64 ani vârstă) din Sucodru (lesenovici).— Cf. varianta 
Ce n-a fost și ce nu va fi la losif Popovici, Dialectele române 
din Istria | 1909, pag. 5-6. 


%) E vorba de preoţii romano-catolici ai Istro-Românilor (romano-catolici 
-şi ei)... 

1%) Etimologia : croatul vaste, -stem (= a creşte). 

“) În „Făt-frumos“ 1928, 52: un șac, pe când aice, feminin: şaca! 

12) Etimologia: croatul pakao, -hla (= iad). 

'3) Etimologia: croatul: muha (=— muncă, chin, caznă). 

1) Pentru etimologie și pentru nuanţa de accepţiune „capabil, în stare“ 
«Cf. „Făt-frumos“ 1928, 18, Nota 11. 

15) Etimologia: italianul svelto (= iute, repede). 

159 Neutru, cf. „Făt-frumos“ 1928, 53 Nota 10. 


Pa 


o 

TRADUCEREA: 
Ce n'a fost niciodată, și nici nu va fi nicicând 


Au fost odată trei fraţi şi ei erau vânători. Şi tot umblau 
razna, ziua şi noaptea, prin mari şi 'ntunecoase păduri. Într'o zi 
când au vânat nușşce, le-a lipsit focul pentru ca să-şi facă mân- 
carea. Hai să meargă ei după foc! Merge el fratele cel mai mare 
Şi unde anume? Unde făcuse diavolul foc: în codrul cela! 

Şi zice el, vânătorul cela: — Am venit să-mi dai oţâră de 
foc! — 

— Prea bine! Dacă vei spune ceea ce n'a fost niciodată şi 
ce nu va Îi nicicând, ţi-oiu da, şi de nu, capătul tău; te-i duce'm 
<iubăr: — 

Şi vânătorul cela nu ştie nimic ce să spună! 

— Aşadar dacă nu ești în stare să spui, te-i duce 'n ciubăr! — 
Şi l-a pus sub covată! 

Al doilea frate, cela mijlociul, vine şi el după foc: — Că, 
să-mi dai dumiata oţârucuţă de foc! — 

-- Dacă-i spune ce ma fost niciodată şi ce nu va îi nici- 
când! — 

N'a ştiut nici ista şi a trebuit să între 'n ciubăr. 

Hai şi cel de-al treilea după fraţini-săi şi după foc! 

— Buna vremea! Unde mi-s fraţii mei? — 

— În ciubăr! Și de nu-i şti să spui ce n'a fost niciodată şi 
ce nu va fi nicicând, îi mere şi tu cu dânșii! Și la tustrei v'oiu 
tăia capul! — 

Şi prinse fratele cel de-al treilea, cel mai mic, a spune: — 
Când sa născut tătă-meu, am trebuit să caut un preut, ca să-l 
boteze pe tata. Şi bucătăreasa preutului mi-a spus că preutu-i dus 
să-l boteze pe Necuratul, ca să lase în pace pe oameni, pe preuţi 
şi pe cele bucătărese..,. Deci m'am răsgândit eu să merg la 
Dumnezeu. Dar cum să fac una ca asta?! Lesne! Seamăn eu 
un bob, şi bobul prinse îndată a creşte. A crescut până'n cer, ca 
să pot mere la Cel-de-sus. Da luasem cu mine un sac de tărâţă, 
Venit-am colo în rai. Tatăl-ceresc nu-i! Că se dusese la iad să 
vază cum ard în Gheena preuţi şi bucătărese. Şi-mi zice îngerul :— 
Devremece-ai venit până aice, ești vrednic să-l bOtezi pe oricine ! 
— Şi caut eu colo'n jos pe pământ şi am zărit focul dumnitale 
şi mi-am zis: — Eh, hai să-l botezăm pe omul care aţâţă focu 
așa de îrumos! — Dar venit-a o capră, de-a ros bobul şi bobul 

a căzut la pământ. Atunci eu repede mi-am făcut din tărâță 
o frânghie şi am venit pe dânsa'n jos ca să te botez pe du- 
miata !... — 

— Piei din ochii mei! — strigă atunci diavolul — Şi ia-ţi-i 
și pe fraţii tăi, cari îs colo în ciubăr! — 

ŞI S'aaaa dus diavolul pe lume.... 

lar cei trei frați şi-au pregătit apoi frumos mâncarea la fo- 
cul Necuratului. 

Leca Morariu 


Răbojui cărţilor... 


Viața dublă de Eugen Lovinescu, roman 
București, ediţie deiinitivă 


În prefață, autorul precizează că a contopit două vechi po- 
vestiri într'un roman: „Comedia dragostei“ şi „Lulu“. În reali- 
tate, nu e o contopire, ci o simplă juxtapunere. Deoparte, po- 
vestea Alinei, femeea care s'a sinucis, fiindcă își înşelase iubitul 
din spirit de sacrificiu și datorie, crezând că salvează astfel viaţa 
unui alt bărbat, pe care îl demască însă ca impostor. De cea- 
laltă parte, povestea Doamnei Lulu, femeea „tuturor“, viţiată şi 
pierdută, care — deși iubeşte — îşi jertieşte iubirea şi pleacă în 
lume cu prinţul decavat Diomo, spre a salva sufletește pe băr- 
batul iubit ce va păstra imaculată imaginea ei. 

Aşadar, în ambele părţi sacrificiul unei femei de totdea- 
una — vrea să spună autorul —, pentru triumful iubirii şi feri- 
cirea bărbatului. Dar e altă femeie, cu alte preocupări şi în alte: 
împrejurări. Nu este eroina. 

Ambele povestiri sunt legate nu prin eroină, ci prin numele 
eroului masculin, acelaş în amândouă, însă foarte pasiv, surprin- 
zător şi plicticos de pasiv. Dar nu el trăieşte „viaţa dublă“, fiind- 
că de iapt el nu trăieşte nici o viaţă, ci femeia — eterna sacri- 
ficată. Aşadar: zigzag. 

lată încă un element comun! Fiecare dintre cele două fe- 
mei trăieşte „viața dublă“: viaţa aparentă, de zâmbitoare şi fe- 
ricită iubire, şi viaţa reală, impusă de cruda şi înjositoarea ne- 
cesitate. Paralel şi separat. 


- 

Lucrarea d-lui Lovinescu este lipsită cu desăvârşire de ele- 
mentul epic narativ, care e înlocuit printr'o anacronică interiori- 
zare subiectivă, împovărată de pretenţii stilistice şi poză, deci a- 
plicăre spre gongorism. Capitole foarte scurte reprezintă mai 
mult intenţii şi dorințe de realizare, schițe fugare, fără avânt Și 
fară lărgimea obicinuită romanului, de cari te desparți — de alt- 
fel fără regret — înainte de a te fi deprins cu ele, necum pă- 
truris, de, ele, 

Principalul cusur e lipsa de unitate, capitol de capitol, Și 
mai ales între cele două episoade; o strigătoare lipsă de unitate, 
care te face să-ți pui întrebarea: ce rost are acest „romani, fără 
concepţie, fără fond, fără unitate, fără măcar o realizare stilistică ; 
ce rosi are acest „roman“ în număr de 108 pagini destul de 
reduse ca format — și cu destule file albe? Poate că autorul va 
îi vrut să-și unifice scrierea: cu o compoziţie discretă, unificarea 
trebuia realizată pe laturea unei ideologii filosofice, la care ar 
face aluzie titlul „Viaţa dublă-. Dar, o încercare ce a murit, îna- 
inte de a se naşte. 

Cel mult, simple note şi însemnări pentru viitorul roman- 
cier, care — iniţiat în tainele sufletului şi vieţii omeneşti — să 
le poată strălumina şi transfigura în sens artistic, precum n'a re- 
uşit dl. Lovinescu, 

Până atunci... 


Vaieriu l. Grecu 
= SES EN 
Multe și mărunte ... 


De-ale lui Gr. Alexandrescu. — Rectificăm acum?) menţiunea dela 
pag. 93 a. c. a revistei noastre precizând că contribuţia lui N. [. Apostolescu 
privitoare la citatele versuri ale lui Gr. Alexandrescu se reduce numai la atât; 
„ll y a lă une comparaison inverse de celle que Chateaubriand faisait dans 
Rene, lorsqu'il disait: Quelquefois une haute coloune se montrail seule debout 
dans un desert, comme une grande pensete s'clăve, par intervalles, dans une 
âme que le temps et le malheur ont devastis.“— Apostolescu adauge că această 
analogie Chateaubriand-Alexandrescu a fost semnalată mai întâi de V. D. Păun, 
Ficțiune, imagine și comparațiune, Bucureşti 1896, 73. 


» 
* * 


1) După citatul studiu al lui N. 1. Apostolescu (carte atât de rară la noi, 
încât o utilizăm după exemplarul Academiei Române, înprumutat de noi prin 
bibl. Universităţii Cernăuţene). 

i Eugen Maximovici. - Sa stâns la Cernăuţi (la 27/14 c.) foarte părăsit, ne- 
omenește de părăsit, pictorul arhidiecezan Eugen Maximovici. Şi mai ales faptul 
că era al arhidiecezei s'a resimţit atât de puţin în preajma izbăvirii lui din su- 
ferinţă... Lua asupra-şi greaua însărcinare de a fi urmaşul artistului Epaminonda 
Bucevschi. Cu mai puţinul lui talent (cu multă insuficienţă a desemnului 
şi cu atâta absenţă a perspectivei), E. M. a îndurat mari înfrângeri. Totuși o 
seamă dintre pânzele semnate de dânsul se învredniciră a fi remarcate, cum fu 


d. p.  remarcabilul său Ștefan cel Mare, atât de apreciat de Sextil Puşcariu | 


(în „Junimea literară“ 1905, 32). Ba uneori a avut şi mângăierea unei recuno- 
ştințe ample, cum a fost cazul cu „Jun. lit.“ 1908 Nr. 2: „Număr festiv închinat 
pictorului Eugen Maximovici“. Încolo, şi-a fărămiţit viaţa între avânturi mereu 
zădărnicite şi între grijile unei existenţe veşnic îngrijorate pentru ziua cea de 
mâne. Şi ne întrebăm: Afla-se-va cineva să lămurească această osândă de viaţă 
care fu, poate, o viaţă din capul locului greşit pornită, ori tragedia unei trep- 
tate sucombări de pe urma mizeriei cei de toate zilele ?... 


Ei 
* - 


Maistruli Sadoveanu despre zădărnicia maniiior „moderniste“. — 

Cităm din proaspăta Olandă (pag. 105-:09): „Cum m'au atins în inimă 
aceste spectacole măreţe!:) ca și natura, n'a mai rămas în mine nici umbra ce- 
lei mai mici îndoieli. Elucubraţiile pictoriceşti ale generaţiei noastre, cubismul, 
futurismul şi expresionismul — ca şi tovarăşele în îs din literatură, — rămân 
nişte jalnice şi ridicole rătăciri, când nu sunt o dovadă directă de lipsă de ta- 
lent... Sunt sigur că avem de-aface cu cazuri de clinică în împrejurările cele 
mai rare şi onorabile. Obişnuit, însă, răbdarea noastră și simplicitatea recidi-- 
vistă sunt asaltate de șarlatani... Criza aceasta a artei nu-i cea din urmă și 
omenirea a mai cunoscut-o şi altădată. În muzeele Olandei am făcut o baie 
de lumină, care m'a curăţit de toată lepra prezentului“. 

Și: „nu-i departe vremea când arta cea bună va găsi iarăşi slujitori sin- 
ceri şi naivi. Numai aceştia sunt capabili să se jertfească pentru ea şi să moară 
săraci şi geniali“. 


Ei 
- - 


Mormântul lui Grigori Vindireu. — Mormântul lui Grigori Vindireu, 

cel din urmă mare lăutar al Bucovinei, (menţionat şi 'n „Făt-frumos“ 1928, 72) 

poartă (în piatră şi 'ntr'o placă de metal) următoarea inscripție (cetită de noi 

în 11/8 1926): „4ice pauseasă Grigori Vindiveu | artist în muzică | *21 Ia- 
nuarie 1830) | + 24 Mai 1558 | Fie-i țărna ușoară“. 

o Leca Morariu 


1) E vorba de creaţiile lui Rembrandt, Hals etc. 

„Definiţii... şi altceva“ 

Amurg (versuri) 

Visul Blagocistivului 

Scrisori inedite dela Alecu Hur- 
muzachi 

Sărut (versuri) 

Cursul vieţii mele 

Henric Ibsen (continuare) 

Errata 

Drumuri ciribire 

Câteva amintiri despre Ion Adam, 
N. Beldiceanu și N. N Beldiceanu 

Pagina socială 

Ce n-a nigdar fost, ni nu va 
nigdar fi (Poveste în dialect 

Răbojul cărţilor 

Multe şi mărunte... 

